69 



Falken (fålk'inn) (Falco gyrfalco islandiciis) tager flyvefærdige 

 Unger og gamle Fugle. 



Rovmaagen (Kjoi'nn, skiimur'inn) (Lestris parasiticus) tager 

 Æg og drikker disses Indhold. 



Ogsaa Graamaagen (mafur'inn) (Lams glaiicnsj og Hvidmaagen 

 (Lams leiicopterisj gør stor Skade ved at ødelægge Æg og hugge 

 dem itu i Reden. 



Svartbagen (svartbakur'inn, veidibjalla'n) (Lams marinus) gør 

 stor Skade, da den hovedsagelig lever af Unger en stor Del af 

 Sommeren; derimod tager den sjældent Æg. Den bygger gerne 

 Rede paa Eder-Holmene. Somme af disses Ejere har fredet dens 

 Æg, da de har ment, at Fuglen gjorde Nytte ved at forsvare 

 Rugepladsen mod andre skadelige Fugle, som f. Eks. Ravnen. 

 Det er dog yderst tvivlsomt, om Fordelene opvejes ved den 

 Skade, den gør. De fleste Islændere, som jeg talte med, mener, 

 at man bør ødelægge den og dens Yngel. 



Derimod er Ternen (Kria'nn) (Sterna macmraj en nyttig Fugl 

 paa Ederfuglens Rugepladser, navnlig hvis den lægger Æg samme- 

 steds. Den begynder paa Æglægningen i Juni Maaned, kort Tid 

 efter Ederfuglen, men de ruger samtidig en Tid. Ternen er 

 nyttig, fordi den værger saa godt mod Ederfuglens og dens egne 

 Fjender ved sin Skrigen og sine energiske Angreb. Den gaar 

 saaledes stundom flokkevis løs paa Ravnen. Det samme gør 

 Strandskaden (Hæmatopus ostreologiisj paa Færøerne. 



I Reykjarfjord i Stranda Syssel saa jeg en lille 0, tæt ved 

 Handelsstedet sammesteds, hvor Terner og Ederfugle rugede 

 sammen. Da vi den 4de August 1902 besøgte Stedet, var 

 Rugetiden aabenbart til Ende, baade for Ederfugle og Terner, 

 men endnu fandt vi flere Steder Kuld af Æg fra begge Fugle, 

 hvilke aabenbart var forladte. Til Ederfuglene var der indrettet 

 Varp. Ternerne rugede rundt om, tæt op til Ederfuglerederne 

 i den frodige Vegetation. løvrigt holdt Ternerne endnu til paa 

 Øen i tætte Skarer, og deres øredøvende Skrig modtog os, da 

 vi nærmede os Land; derimod saa vi ingen Ederfugle, de var 

 allerede borte. Man fortalte os, at Ternernes Tilstedeværelse 

 under Ederfuglenes Rugetid i høj Grad bidrog til at holde dennes 

 Fjender borte. 



Vil man, kort sagt, haabe paa Udbytte fra sine Ederfuglevarp, 

 maa man energisk holde Ederfuglens Fjender borte ved at dræbe 

 dem eller skræmme dem bort; man maa i det hele taget sørge 



